Termini de presentació de sol·licituds: del 6 al 26 de setembre de 2018.
Per poder optar a les subvencions, a més dels requisits i condicions que preveu la base general 4, s'han de complir els següents
La subvenció concedida no pot ser superior al 70% del cost total de l'actuació objecte de la sol·licitud.
La quantia de la subvenció és d'un mínim de 5.000,00 euros i d'un màxim de 200.000,00 euros.*
S'han d'inadmetre les sol·licituds de subvenció d'import inferior a 5.000,00 euros o que continguin un pressupost inferior a 7.142,00 euros.
Així mateix s'han de denegar les sol·licituds de subvenció que, un cop valorades, només puguin obtenir una subvenció inferior a 5.000,00 euros.*
* No s'han de tenir en compte aquests dos darrers paràgrafs quan la sol·licitud sigui únicament per redactar el projecte d'actuació (base específica 1.4.a).
a) Que l'equipament cultural estigui ubicat en un dels municipis de la darrera residència habitual de les persones causants de les herències intestades que s'especifiquen en annex o, si no n'hi ha, en una de les seves comarques (fins a 3 punts) i segons el detall següent:
a.1) L'equipament cultural està ubicat en un dels municipis que es detallen a l' annex: 3 punts.
a.2) L'equipament cultural està ubicat en una de les comarques que es detallen a l' annex: 2 punts.
Les puntuacions per població i comarca no són acumulatives.
b) Tipologia de les finalitats que pretén afrontar la inversió, amb una especial atenció a les següents (fins a 4 punts):
- Retornar l'ús a una part de l'equipament cultural o a la totalitat d'aquest.
- Adaptar l'equipament a les normes de seguretat o accessibilitat vigents.
- Resoldre l'existència de patologies de gravetat i urgència que aconsellin prioritzar la intervenció.
b.1) Si el projecte inclou les tres tipologies: 4 punts.
b.2) Si el projecte només inclou dues de les tipologies: 3 punts.
b.3) Si el projecte només inclou una de les tipologies: 2 punts.
b.4) Si el projecte només inclou millores d'aïllament acústic o d'eficiència energètica: 1 punt.
La redacció de projectes es valora en base a la tipologia de finalitats de l'actuació que preveu.
c) La rellevància de l'equipament cultural dins del seu municipi i la seva funció dinamitzadora dins del seu territori de referència (fins a 1'5 punts).
c.1) Al municipi no hi ha cap altre equipament cultural (privat o públic) d'aquestes característiques (1'5 punts).
c.2) És l'únic equipament cultural privat d'aquestes característiques al municipi (1 punt).
c.3) No és l'únic equipament cultural privat d'aquestes característiques al municipi, però manté una activitat cultural destacada i de referència (0'5 punts).
d) Que l'equipament estigui obert a altres entitats o col·lectius per al desenvolupament d'activitats culturals (fins a 0'5 punts).
d.1) A l'equipament es desenvolupen habitualment activitats culturals organitzades per altres entitats o col·lectius diferents del sol·licitant (0'5 punts).
d.2) A l'equipament es desenvolupen, puntualment o esporàdicament, activitats culturals organitzades per altres entitats o col·lectius diferents del sol·licitant (0'25 punts).
e) Finançament previst al marge de l'Oficina de Suport a la Iniciativa Cultural (fins a 1 punt):
e.1) Projectes amb finançament, al marge de l'ajut sol·licitat a l'OSIC, superior a un 70% del seu cost (1 punt).
e.2) Projectes amb finançament, al marge de l'ajut sol·licitat a l'OSIC, superior a un 60% i fins al 70% del seu cost (0,75 punts).
e.3) Projectes amb finançament, al marge de l'ajut sol·licitat a l'OSIC, superior a un 50% i fins al 60% del seu cost (0,50 punts).
e.4) Projectes amb finançament, al marge de l'ajut sol·licitat a l'OSIC, entre el 30% i el 50% del seu cost (0,25 punts).
El document d'acceptació s'ha d'acompanyar dels documents següents:
Un cop finalitzat el termini de presentació de sol·licituds, l'Oficina de Suport a la Iniciativa Cultural publicarà la proposta provisional de concessió al Tauler de la Seu electrònica de la Generalitat de Catalunya.
Les persones proposades tindran 10 dies hàbils a comptar a partir de l'endemà de la publicació de la proposta provisional per presentar el document d'acceptació de la subvenció.
a) Es paga una bestreta del 80% de l'import total concedit a partir de la concessió de la subvenció.
b) A partir del 2019 es paga el 20% restant del total de l'import concedit, un cop presentat el compte justificatiu que estableix la base 11 acreditant la realització de l'obra i el compliment de la finalitat que en va motivar la concessió.
En el cas que durant el 2018 es finalitzi i es justifiqui la totalitat de l'obra, igualment el segon pagament no s'efectuarà fins al 2019.